Prosjekt hus og hjem – Todamer's Weblog
Gå til innhold
Todamer's Weblog
Skriverier om strikking, hekling og livet ved siden av
Kategorier
Dagbok
Kloke ord
Konkurranse
Litt av hvert
Nytt fra butikken
Nytt fra To Damer
Prosjekt hus og hjem
Søm
Strikkeprosjekter
Uncategorized
Siste innlegg
Viktig informasjon til våre lokale kunder
KJENDISSTYLISTENS ULTIMATE SOMMERSTRIKK. Et design, mange muligheter
Per Spook genseren – frem fra glemselen – strikk med oss.
Snart russetid – God og varm russegenser
Tilbudene du ikke vil gå glipp av
Siste kommentarer
todamer on Black Friday – SUPERFREDAG!
Marita Hoff on Black Friday – SUPERFREDAG!
Johanna on Unskyld !!!!! :-D
Rita Kvam on KONKURRANSE! Vinn garn til ditt favorittprosjekt!
Elizabeth Knudsen on Da har jeg endelig Mariusgenser – igjen
Kategori: Prosjekt hus og hjem
Sommerens utepute !
Selv om responsen på vår sommerkonkurranse ikke ble det helt store, og vi dermed måtte avblåse, betyr ikke det at sommeren ar avblåst, og heller ikke sommerhåndarbeid. Sedvanlig her på vestlandet, stiger temperaturen proposjonalt med forventningnene til festspillene i Bergen som starter om et par dager,  og i dag har vi nytt 20 grader med strålende ettermiddags sol på terrassen. Det smakte virkelig, etter å ha feiret konfirmasjon i snøvær, og 17. mai i regn.
Det passet i grunnen bra at vi akkurat i dag var ferdig med den nye puten som skal sørge for at nakken får hvile under middagsluren på terrassen denne sommeren….. Husker du de to siste hekleteknikkene vi har tipset deg om ? Stjernemasker og hjertemasker. – Vi syntes de var utrolig vakre, og hadde lyst til å lære disse skikkelig. Siden begge gjorde seg med masse farger, og for å slippe å velge ut «palett», valgte vi å bruke Kauni kunstgarn i farge EQ sammen med sort(Det hold med ett nøste på ca 140g til begge sider av puten på 50×50 cm – heklet med nål 3).
Denne puten ble rett og slett perfekt i utesofaen, – med stjerner på den ene siden og hjerter på den andre.
Siden vi hos oss har utviklet en viss grad av «fibersnobberi», ble det sorte dekket med Mirasol fra Du Store Alpakke, men i etterpå klokskapens tid, ser vi at ensfarget Kauni i fargen CC (sort) ville vært vel så bra. Det er nemlig veldig stødig, og vil tåle mange lange, late ettermiddager på utesofaen😀
Vi ønsker deg en fabelaktig forsommer.
Har du blitt inspirert til å lage noe av disse teknikkene? I såfall håper vi at du vil dele resultatet med oss og alle våre tilhengere på Facebook.
Del dette:
Del på Facebook (Opens in new window)
Klikk for å dele på Twitter (Opens in new window)
Click to share on Google+ (Opens in new window)
av todamerin Prosjekt hus og hjem, Uncategorizedmai 21, 2012302 Words1 kommentar
Slutt på «byggtørka» også?
Tja, – si det. For vel et år siden, startet jeg et ambisiøst prosjekt i mitt kjære, koselige gamle hus. Det var liksom ikke måte på….. Skulle rive vegger, flytte trapper, lage nye rom………….
Og så er jeg meg da – motet er ofte større enn vettet, og plutselig var det bare stopp. Hadde ikke det minste peiling på hvordan laftede tømmerhus bygd i 1930 var «skrudd sammen», og plutselig møtte jeg,- i all min iver, noe som faretruende lignet en bærevegg – nå etter min inngripen – halvveis revet, og da slo plutselig vettet inn. STOOOPPPP!!!
Plutselig var vettet på plass og motivasjonen på bånn, og slik ble det stående vinteren igjennom. Så er det noe med denne våren og sommeren da – plutselig kan vettet ta en tur vekk igjen – på ferie kanskje…., men så har jeg det sånn også da, at jeg er heldig å ha fått en ny – hyggelig nabo, som faktisk er tømrer.  Den snille, dyktige mannen tok seg tid til å se på mitt ambisiøse prosjekt, og gi meg tips om hvordan jeg skulle gå frem videre, og nå er vi altså i gang igjen.
Det første som måtte skje, var å få ned resten av taket i den delen som skal fikses, samt resten av veggen inn i mot kjøkkenet. Her er den jobben så godt som unnagjort, og nå er det godt å ha noen sterke tenåringer i hus. Rommet som skal vekk, er et gammelt bad med dertil hørende betong gulv. På grunn av konstruksjonen, kan det ikke benyttes slagbor for å «hakke» opp dette, så det må gjøres med spett og slegge. Sondre er en supergutt i så måte……
Det er rimelig tungt, både å hakke opp og å bære ut, så det er godt å ha en sterking til i familien. Frida er bare helt rå………….
Etter en lang søndag, er nå alt av gammelt tak revet, resten av tømmervegg mellom bad og kjøkken revet, betong gulv borte, alle de flotte gamle gulvbordene i det gamle kjøkkenet synlige. Jippi – faktisk er det nå snart så vi kan begynne å bygge opp igjen. Gleder meg til onsdag. Da har butikken stengt, og når nettordrer er pakket, drar jeg rett på bygger`n for å skaffe materialer til videre fremdrift. Først skal en del av det gamle parkettgulvet fjernes til fordel for gamle gulvbord (som skal males), Dernest, må noen bjelker i det gamle badegulvet lektes for nye bord, så blir det isolering og gulvlegging. Med gulvet på plass, legger vi nytt tak, og så kommer veggene. Onsdag er altså neste byggedag. Spent på hvor mye jeg får gjort.
Noen som vet om byggfirmaer, IKEA eller noe lignende sponser ubemidlede ambisiøse kvinner til ambisiøse byggprosjekter? Ville vert takknemlig for litt hjelp😀
I mellomtiden skal jeg kose meg med strikketøyet, og nyte de vakre blomstene som Frida kom hjem med etter tur i dag.
Visst er vel Blåveis vakkert………😀
Ha en nyyyyydelig juli-uke alle sammen!!!!
Del dette:
Del på Facebook (Opens in new window)
Klikk for å dele på Twitter (Opens in new window)
Click to share on Google+ (Opens in new window)
av todamerin Prosjekt hus og hjemjuli 12, 2010522 Words1 kommentar
Hagebruk og mere hus
Hei igjen.
Har igjen vært «fraværende» noen dager. Ble aldri rammet av noen svineinfluensa, men i pinsen dannet kroppen min et voldsomt forsvar mot et eller annet angrep (antagelig pinseinfluensa) så jeg ble helt utslått og orket ikke gjøre mer enn det jeg strengt tatt måtte. Er veldig dårlig trenet i å være syk, så en halv grad opp i kroppstemperatur, er nok til å sette en brems på meg. I går vandret imidlertid feberen ut av kroppen igjen, og jeg kunne igjen ta frem brekkjærnet (+ litt til) etter jobb. Først tok jeg tak med litt «hagebruk».  I glede over å ha fått tatt litt vedlikehold på terrasse rekkverk og gulv, sådde jentene og jeg noen frø her tidligere i vår. Det var henge-blomkarse (synes de er så flotte i altankassene utover høsten) og en god del erteblomster. Jeg synes dette er utrolig vakre blomster, og så lukter de så vidunderlig godt. Blomkarsen har vi fått i jorden for en stund siden, men erteblomstene sto trangt og vondt i de små så-pottene, – hadde begynt å få tentakler og lette desperat etter noe å klore seg fast i. Hadde i utgangspungtet en plan om å få plantet de på en måte som gjorde at de kunne klatre oppover en flott bjørk vi har voksende opp igjennom terassegulvet, men fant ut at det ble en veldig kronglete løsning. (grunnet invasjon av brun-snegler, har jeg ikke lyst til å plante de nede i hagen). Løsningen kan du se her.
Erteblomster i terassearrangement
Tok i bruk en sinkbalje jeg allerede hadde (må jo prøve å ikke sløse med penger nå når antagelig husprosjektet mitt vil kreve litt likvide midler etterhvert)  Lagde en «hjemmesnekret» pergola av noen grønne plastkvister jeg tidligere har benyttet i en vindusdekor i butikken, og kostet på meg et nøste Fritidsgarn (FARGE 8582 – helt riktig grønnfarge🙂 ) som jeg laget et fletteverk rundt kvistene av ( så fikk jeg da jobbet litt med garn også)
Nå har de litt bedre oppvekstvilkår
Tror dette blir veldig bra. Har plantet veldig tett, men det er rikelig med jord og jeg har gjødslet godt. Gleder meg til å sitte ved siden av en 1.5 m høy «plante» stappfull av velduftende erteblomster.
Selv om jeg skal være nøktern med penger, klarte jeg jo ikke å styre meg helt da. Jeg måtte bort på hagesenteret for å kjøpe mer jord, og der er det jo anrettet slik, at man får se veldig mye flott før man finner det man skal ha. Kom over denne flotte planten. Den heter Kosmos og har et nålelignende bladverk og noen florlette kronblader som var utrolig innbydende. Selve blomsten minnet meg veldig om Stokkrose, – en blomst som jeg ble kjent med hos min kjære mormor når jeg var barn og som jeg nesten ikke ser lenger. Det fikk meg til å huske på at jeg i garasjen har stående mormors gamle sildekrukke (ble brukt til å salte ned sild i) og at planten kunne passe ypperlig oppi den. Etter en forsikring fra ekspeditøren om at den tåler vestlandsklimaet veldig godt, vil blomstre mye og lenge og bare bli frodigere og frodigere ut over sommeren,  ble den med meg hjem for å tilbringe sommeren i nevnte krukke til glede for oss. Se bare hvor flott den er.
Kosmos
Må ta med et nærbilde av selve blomsten også. Er den ikke flott?
Kosmos blomst
Når disse plantene var i jorden, hadde jo mye av ettermiddagen gått, men jeg kom da i gang med brekkjernet til slutt. Hadde høye ambisjoner om hvor langt jeg skulle komme i går, men møtte på litt uforutsette utfordringer.
Fikk i hvertfall plugget igjen vannrørene og tatt ut siste rest av den gamle baderomsinnredningen.
Resten av gamlebadet ute og siste vegg på vei ned
Målet for kvelden, var å få plugget vannrør, få ut resten av gamlebadet og å få revet ned siste lille veggbit. Trodde det skulle gå kjapt og greit. Rørene gikk fint. var litt skeptisk. Slikt trenger man jo ikke rørlegger til, men når jeg aldri hadde gjort det før, var jeg jo litt små engstelig. Fikk hjertet i halsen når jeg kom opp fra kjelleren etter å ha koblet til igjen vannet og hørte vannsus helt ut til døren. Heldigvis, viste det seg at pluggingen min var potte tett og at det bare var kranen i kjøkkenvasken som hadde stått åpen. Nå var det bare veggen igjen, og det bød på større utfordring enn jeg hadde forutsett. Gikk på som jeg hadde gjort tidligere med øks, slegge og brekkjern for å få hamret løs den første stokken, slik at resten bare kunne plukkes som legoklosser, – men den gang ei. Det viste seg nemlig at denne veggen er laftet sammen med ytterveggen. Dette ble helt klart når jeg etter over 1 times intens jobbing hadde klart å «grave» den første stokken ut. Veggen må altså SAGES ned. Tenkte at jeg skulle la det bero og leie meg egnet verktøy, men fant vel ut at så vidt jeg vet, finnes det ikke noe slikt. En sabelsag eller en motorsag vil aldri kunne komme helt inn til veggen, og da blir det jo bare en stor høvlejobb etterpå. Dro fram håndsagen for å se om det kunne gå, og jo da. Skal nok få det til. Etter ytterligere 1 time, veldig ømme muskler i armene og en noe oppskrapet knoke, hadde jeg tatt 7 bord. Disse ble saget ovenfra og ned. Resten må jeg rett og slett ha hjelp til. De må sages nedenfra og opp, og da må noen holde de oppe for meg, slik at sagen ikke blir klemt inntil veggen. Oppdaget en utfordring til i går. Trodde hele denne veggen kunne plukkes ned helt opp til taket, men den gang ei. Den er nemlig gjennomgående og erstatter en bjelke i skillet mellom etasjene. Den bærer ikke noe annet enn en tilsvarende vegg i etasjen over og har i den andre enden «hengt i løse luften» uten støtte ned til fundament, men noe må alikevel gjøres. Får se hva jeg finner ut i dag. Målet videre blir altså å finne ut av dette, få leid meg en Hilti- slag bor, slik at jeg kan få ut betongulvet og komme til rørene, og såååååå, skal det snart være mulig å begynne å sette opp noe nytt slik at kjøkkeninnredningen kan flyttes.  Alt dette mens jeg selvfølgelig grubler veldig over trappeløsninger når den tid kommer.
Ha en flott junidag alle sammen
Del dette:
Del på Facebook (Opens in new window)
Klikk for å dele på Twitter (Opens in new window)
Click to share on Google+ (Opens in new window)
av todamerin Prosjekt hus og hjemjuni 4, 20091,170 Words3 kommentarer
Puh – mange kilo med tømmer borte
God morgen. Her kommer da siste oppdatering på storprosjektet.
Ble ikke så mange timene i går heller. Frida skulle transporteres til musikkøvelse, og Heidi til friidrettstrening. Middag og litt kosetid skulle vi jo også ha, men kl 2030 var brekkjernet igjen funnet frem. Her kommer dokumentasjonen på gårsdagens begivenheter.
puh
Tror jeg brukte aller mest tid på å fjerne en stender som her allerede er borte, helt utrolig hvor overdimensjonert alt er. Tett i tett med noen DIGRE spiker.
Her må det rett og slett «dæljes» på, for å få litt bevegelse i stokkene. Er jo litt som «lego klosser», men de har jo stått i samme byggesett i 80 år🙂
lys i mørke
Endelig en lite glippe. Nå er det mulig å få tak med brekkjærn, så herfra skal det gå vegen.
Hele veggen nede
Jippi – hele veggen nede. Syntes det kunne passe med et sort/hvitt bilde, siden huset definitivt er fra sort/hvitt tiden (og muligens jeg også) Har jeg ikke vært stærk før, så er det vel en mulighet for at jeg blir det nå🙂
Da er det helt åpent. Neste oppgaver blir å plugge vannledningene slik at resten av gammelt dusjkabinett og vask kan fjærnes. Fjerne siste lille veggbiten (til høyre), få banket opp betongen og gjort hva enn som må gjøres med rørene. Når DET er gjort, kan gulvet (og veggene med elektrisk og rør) gjøres klart til å ta i mot kjøkkeninnredningen.
Er kjempespent på gulvet. Har vert veldig skeptisk, siden tilsynelatende har vært veldig skjevt, men bare se her.  Sjekken i dag tidlig, viste at det faktisk ikke er mer enn ca 1 cm det er snakk om, og det er inn i mot der hvor den enormt tunge skillelveggen har stått. Ser under, at de originale gulvbordene er utrolig spennende. Tykke, kraftige og helt skånet for angrep av midd(i hvertfall der det er mulig å se). Tenker faktisk litt på at det kanskje er mulig å la de bli det nye gulvet til slutt. Hvis det viser seg at det lar seg gjøre å flikke  til i skjøtene, kommer jeg til å velge å leve med den lille centimeteren og ha et rustikt malt tregulv fra «sort/hvitt tiden». Dette blir spennende.
Del dette:
Del på Facebook (Opens in new window)
Klikk for å dele på Twitter (Opens in new window)
Click to share on Google+ (Opens in new window)
av todamerin Prosjekt hus og hjemmai 28, 2009mai 28, 2009409 Words3 kommentarer
Første vegg nede – litt innsyn
Det ble ikke så mye tid til riving i går. Fotballtrening og musikkøvelse krever litt logistikk, så jeg kom vel ikke i gang før i 8 tiden, men ser jo at det faktisk er mulig å få gjort litt på et par timer.
25.mai-første vegg nede
Nå er det altså mulig å se inn til kjøkkenkroken annet enn gjennom en trang døråpning. 🙂 Det ble litt av et styr for å få ned veggen. – en «lett skillevegg», men laftet sammen av bord med en dimensjon som overgår dagens bærebjelker, og i tillegg boltet sammen med noen helt ENORME spiker. trodde jeg skulle klare meg med brekkjern som rivingsverktøy, men måtte frem med både slegge og øks i går for å løse oppgaven. Må forresten få tak i en skikkelig «hammer drill» også, for i «gamlebadet» er det et betonggulv som må opp. Ligger noen rør under som må inspiseres og kanskje endre litt retning, samtidig som det er en sluk som må «bypasses». Har bekymret meg litt for hvordan jeg skulle få rettet opp de skjeve gulvene uten å måtte ta opp alt og lekte opp, men den bekymringen ble litt mindre etter i går. Ser at det er de ekstremt tunge skilleveggene som har forårsaket det meste av siget, så gulvet er ikke så ille skjevt fra hjørne til hjørne i yttervegg – ikke verre enn at det kan man leve med i et hus om et 80 år gammelt. Tror kanskje at målet om å flytte kjøkkenet allerede til helgen, var noe i overkant ambisiøst, men hvem vet. Blir uansett ikke noe riving i kveld. Først skal jeg i Grieghallen – Barnas festspilldag – hvor min kjære Frida skal opptre,
og så skal jeg kose meg på strikkekveld i kveld.
Ha en fin dag alle sammen
Del dette:
Del på Facebook (Opens in new window)
Klikk for å dele på Twitter (Opens in new window)
Click to share on Google+ (Opens in new window)
av todamerin Prosjekt hus og hjemmai 26, 2009mai 26, 2009325 Words2 kommentarer
Klar – ferdig – Puss opp
Puh. Endelig er vi i gang. Har lenge hatt planer om å ta fatt på huset. Har et av verdens minste hus, men det er kjempekoselig, og med litt annen planløsning kan det bli supert. Endringer har vært på tegnebrettet lenge, men det er jo alltid et tiltak og komme i gang. Finner stadig unnskyldninger for å utsette. – økonomi feks. Men i går inrømmet jeg det endelig. Det koster faktisk ikke en krone å rive litt.  Nåla får derfor gå for halv maskin nå en stund, og så lar vi verktøyet bli brekkjern, vater, hammer og sag.
Her er vi klar med kartonger til å pakke vekk hele den kroken som er i bakgrunnen. Greit å bare få det vekk, så blir det ikke så kaotisk mens vi holder på.
Klar til dyst
Vi ser ganske avslappet og modige ut her🙂 Hele den kroken dere ser bak, skal vi altså pakke ned – i all hovedsak bøker. Bak er det nemlig en vegg – inn til noe som en gang var et provisorisk bad og som igjen er sluttet til kjøkkenet til høyre for bildet. Fra før har vi foretatt tilsvarende pakkeoperasjon i etasjen over. Så mye som mulig av veggene i 1. etage skal nemlig vekk. Kjøkkenet skal flyttes til den enden hvor bøker og hyller nå står, for igjen å gi plass til en ny trapp opp til 2. etage. Dette vil frigjøre så mye plass, at vi kan få laget enda ett soverom oppe. Ganske hårete prosjekt for «småpiker» som ikke har så mye annet å fare med i denne bransjen enn MOT, men det har vi i hvertfall nok av.
Vi startet opp med arbeidet kl 1200 og fikk gjort kjempemasse. Alt som skulle vekk er stuet i kjelleren i kasser. Vi fikk vekk alle lister og plater utenpå tømmeret. Fjærnet el-kabler som var i veien. Tatt ut det meste fra det gamle badet og revet ned et par dørkarmer. Nå er alt klart til å gå på med slegge og brekkjern.
Frida ble litt frustrert over «papp platene» som var naglet fast til tømmeret, så hun fant ut at hun ville gi veggen navnet Gunn. Vet ikke hvorfor, men det ble skikkelig dreis på rivingen etter det.
Veggen får navn
Skulle nok gjerne nå hatt noen team fra Tid for hjem og/eller ekstrem opp-pussing, men det er vel ikke lett å få til. Er det noen som vet om noen som «sponser» slike prosjekter, så tar vi i mot tips med stor takk. Vi er veldig glad i IKEA, men vil også trenge en del materialer og fagfolk ellers. Lekter, plater, maling, skruer, spiker, gulv, lister, litt verktøy, elektriker, rørlegger, TRAPP !!!!!, suplering av kjøkkeninnredning og og og ………. 🙂
Blir uansett veldig spennede å se hva vi får til.
Del dette:
Del på Facebook (Opens in new window)
Klikk for å dele på Twitter (Opens in new window)
Click to share on Google+ (Opens in new window)
av todamerin Prosjekt hus og hjemmai 25, 2009495 Words3 kommentarer
Shabby Shick ?
(Vet ikke helt om overskriften er «riktig» skrevet), men nei da. Jeg har ingen intensjon om å ha den stilarten på terassen. Er bare veldig stolt og glad for at rekkverk og gulv nå er gullende rent. Var i går og kjøpte litt planter, var veldig nøktern, men falt  for denne kurven. Syntes den var så innbydende ved døren. Det ble en potterose oppi. Har ikke klart å få de til før, men kan jo prøve igjen. Noen som har noen gode tips?
Koselig kurv
Nå skal jeg dra og få tak i litt terasseolje, slik at arbeidet etterhvert kan ferdigstilles. (rekkverk skal jo også selvfølgelig males, men den jobben har ungene lyst til å være med på)
Ønsker dere alle en flott helg.  (Det kommer bilde av heggen i morgen også)
Del dette:
Del på Facebook (Opens in new window)
Klikk for å dele på Twitter (Opens in new window)
Click to share on Google+ (Opens in new window)
av todamerin Prosjekt hus og hjemapril 18, 2009april 18, 2009145 Words4 kommentarer
Innleggsnavigasjon
Eldre innlegg
Blogg på WordPress.com.
Todamer's Weblog
Blogg på WordPress.com.
Post to
Avbryt